For at undgå fx frostsprængning af vandrørene skal alle rum være opvarmet til min. 14 grader. Være opmærksom på, at forsikringen ikke dækker, hvis frostsprængningen skyldes manglende opvarmning. Det er også en god idé at lukke for vandet til udendørshaner og tømme dem for vand – alternativt kan man skifte til en, der kan tåle frost.   Derudover skal man sørge for, at ens fortov og indkørsel/gangareal er ryddet for sne, og at der er saltet eller gruset, så man undgår faldskader. Hvis der hænger istapper ned fra tag eller lignende, skal man sørge for at fjerne dem eller afspærre området.   Hvis nogen falder på dit fortov eller din grund, så anmeld det til dit forsikringsselskab. Lad selskabet tage stilling til, om du er erstatningsansvarlig eller ej.   Du kan få flere gode råd om vejrskader på vores hjemmeside. Frostskader - Få gode råd til at forebygge frostskader - Se her (forsikringsguiden.dk) Sneskader - Snerydningspligt og råd til at forebygge - Se her (forsikringsguiden.dk)